Slegte nuus vir SA kort voor Statebondspele - Maroela Media
Carina Horn. Foto: Reg Caldecott/ANA
'n Week voor die Statebondspele het Suid-Afrika die slegte nuus ontvang dat die land se ster-naelloper, Carina Horn, haar aan die Spele moes onttrek as gevolg van 'n besering. Horn spog hierdie seisoen met die vinnigste tyd vir die 100 m ter wêreld.
Dié atleet van Tukkies is teleurgesteld, maar het gesê dit sal dwaas wees om die risiko te neem en die besering te vererger. Sy staan op die drumpel daarvan om die eerste Suid-Afrikaanse vrou te word wat deur die merk van 11 sekondes kan bars.
Horn het op die onlangse Suid-Afrikaanse Kampioenskap met 'n tyd van 11,03 en 11,08 sekondes presteer.